அன்றைய காலத்தில் சினிமா பார்க்கப் போவது என்றால் மிக மிகச் சிரமமான விடயம். முதலில் சினிமா பார்ப்பதற்கு வீட்டில் இருந்து அனுமதி பெற வேண்டும். பிறகு சினிமா பார்ப்பதற்கான பணத்துக்கு ஏதாவது வழி செய்ய வேண்டும். வீட்டில் சினிமா என்பது அவசியம் இல்லாத ஒன்று. (அநேகமாக நான் அறிந்த பல வீடுகளில் இதுதான் நிலமை) அப்படி இல்லை „சினிமாவுக்குப் போகத்தான் வேணும் என்று வீட்டில் கேட்டால், „படத்துக்கு எல்லாம் காசு தரேலாது. படிக்கிற வழியைப் பார்' எனும் பதில் வரும். ஆக சினிமா பார்க்க வேண்டுமானால் காசு வேண்டும்.